Michael Wiesinger

Michael Wiesinger (s. 27. joulukuuta 1972) on saksalainen jalkapallovalmentaja ja entinen keskikenttäpelaaja. 

 Ura pelaajana 

Wiesinger pelasi juniorivuosinaan neljässä eri seurassa, muun muassa TSV 1860 Münchenin organisaatiossa. Ammattilaisuransa hän aloitti kaudella 1993/94 1. FC Nürnbergissä debytoiden heti kauden ensimmäisessä Bundesliiga-ottelussa. Wiesingerin debyyttikausi Der Klubissa päättyi seuran putoamiseen 2. Bundesliigaan. Kaudella 1995/96 seura putosi Regionalligaan, mutta Wiesinger jatkoi edelleen seurassa. Visiitti kolmannella sarjatasolla jäi yhteen kauteen ja uusi nousu toteutui Felix Magathin alaisuudessa 1997/98. Kaikkiaan Wiesinger edusti Nürnbergia kuusi kautta, kunnes siirtyi FC Bayern Müncheniin. Kaksi kautta suurseurassa eivät olleet Wiesingerille suuri menestys ja hän siirtyi 2001 TSV 1860 Müncheniin. Hän edusti seuraa kolme kautta ja pelasi sen jälkeen vielä muutaman vuoden alemmilla sarjatasoilla SV Wacker Burghausenissa ja SpVgg Weidenissa. 

 Meriitit pelaajana 

 Mestarien liiga: 2001
 Saksan mestaruus (2): 2000, 2001
 Saksan cup: 2000
 Saksan Liga-Pokal (2): 1999, 2000

 Ura valmentajana 

Valmennusuransa Wiesinger aloitti heinäkuussa 2008 FC Ingolstadtin U23-joukkueen päävalmentajana. Toukokuussa 2009 Wiesinger toimi lyhyesti Ingolstadtin päävalmentajana Thorsten Finkin potkujen jälkeen. Interimstrainer Wiesinger: "Den Verein auf Kurs bringen" Kauden jälkeen hän jatkoi seuran palveluksessa Horst Köppelin apuvalmentajana ja marraskuussa 2009 hänestä tuli päävalmentaja, kun Köppel sai potkut. Wiesinger - mehr als eine Übergangslösung? Wiesinger luotsasi seuran kauden 2009/10 päätteeksi 3. Ligan kolmanneksi ja karsintaotteluparin voitto FC Hansa Rostockista tiesi seuralle nousua 2. Bundesliigaan. Kausi 2010/11 sujui kuitenkin heikosti ja kun Ingolstadt keräsi vain neljä pistettä ensimmäisistä 11 ottelusta sai Wiesinger potkut marraskuussa 2010. FCI trennt sich von Wiesinger

Kaudeksi 2011/12 Wiesinger siirtyi 1. FC Nürnbergin U23-joukkueen päävalmentajaksi. Joulukuun lopussa 2012 Dieter Hecking siirtyi Nürnbergin päävalmentajan paikalta VfL Wolfsburgiin ja Wiesingeristä tuli seuran edustusjoukkueen päävalmentaja. Wiesinger bringt sich in Stellung Wiesinger sai potkut lokakuussa 2013 Nürnbergin hävittyä 5–0 HSV:lle. Nürnberg entlässt Trainer Wiesinger

Kesäkuussa 2017 Weisinger palasi valmennustehtäviin Regionalligaan nousseen KFC Uerdingen 05:n päävalmentajana.Wiesinger übernimmt beim KFC Uerdingen Wiesinger jätti seuran jo maaliskuussa 2018, vaikka joukkue oli Regionalligan kärjessä.KFC Uerdingen trennt sich von Trainer Wiesinger - Krämer kommt 

Kesäkuun lopussa 2020 Wiesinger palasi 1. FC Nürnbergin päävalmentajaksi putoamiskarsintojen ajaksi.Mit Michael Wiesinger und Marek Mintal in die Relegation Wiesingerin johdolla Nürnberg voitti putoamiskarsinnoissa Ingolstadtin ja säilytti paikkansa 2. Bundesliigassa.Last-Minute-Klassenerhalt für 1. FC Nürnberg

 Meriitit valmentajana 

 Nousu 2. Bundesliigaan: 2010

 Lähteet 

Luokka:Saksalaiset jalkapallovalmentajat
Luokka:Saksalaiset jalkapalloilijat
Luokka:Vuonna 1972 syntyneet
Luokka:Elävät henkilöt